cyanic-selkie/wikianc huggingface dataset:
Masada
Primeira guerra xudeu-romana
Deste xeito, no mesmo ano da rebelión, un grupo de sicarios rebeldes dirixidos por Menáchem, fillo de Xudas o Galileo, tomou por sorpresa a Masada e matou á guarnición romana estacionada na fortaleza. Esta estaba composta por unha das dez cohortes da "Legio III Gallica", que estaba estacionada en Masada dende o despregamento da lexión na provincia no ano 44, cando Xudea foi gobernada de novo por un procurador romano despois da morte de Herodes Agripa I. Os sicarios atoparon na fortaleza un arsenal suficiente para equipar a un exército de dez mil homes e importantes reservas de metal (ferro sen traballar, bronce] e [[chumbo]) para fabricar novas armas e municións. Os almacéns estaban provistos de [[trigo, leguminosas, aceite, dátiles e viño (ben conservado grazas ao árido ambiente do deserto circundante), as fértiles hortas na parte superior podían proporcionan comida fresca e as canles escavadas na rocha calcaria recollian e levaban a auga de choiva cara ás cisternas subterráneas. A fortaleza estaba, polo tanto, preparada para soportar un asedio prolongado.
Masada despois da conquista
Coa conquista do último reduto rebelde que era Masada, concluíu a Primeira Guerra Xudeoromana. Despois da caída da fortaleza, e todo o territorio de Xudea pacificado, Silva retirou as tropas a Cesarea Marítima, deixando unha unidade auxiliar estacionada na meseta de Masada. Este acantonamento mantívose regularmente ata principios do [século II, despois a guarnición trasladouse ao rehabilitado campo F (o principal de Silva), que pasou a formar parte do Limes Arabicus na época de Diocleciano, tres séculos despois.
Descubrimento
A partir do século XIX, coa auxe gradual da disciplina arqueolóxica, houbo avances na localización da fortaleza. En 1807 o explorador Alemán  Ulrich Seetzen avistou a meseta (coñecida como "as-Sabbah", "a maldita" en  árabe) durante unha viaxe en barco polo Mar Morto, identificándoa por erro coa cidade  Bíblica de Zif, actualmente situado en Tel Zif, preto de Pnei Hever, a 7 km ao sueste de Hebrón. Foi en 1838 cando dous americanos], o [[teólogo e o explorador Edward Robinson e o misioneiro Eli Smith, identificaron correctamente a Masada desde o oasis der Ein Guedi coa axuda dun telescopio, descubrimento que máis tarde confirmouno o xeógrafo Carl Ritter.
O interese por Masada aumentou dende entón. En 1842 o misioneiro americano Samuel Wolcott ascendeu á súa cume acompañado do pintor inglés William J. Tipping, ilustrador dunha versión  inglesa de A guerra dos xudeus de Flavio Xosefo. Wolcott fixo a primeira descrición moderna da fortaleza, moi completa nos seus detalles e confirmando gran parte dos datos descritos polo autor xudeu-romano dezaoito séculos antes.
O prezo do poder
O elenco
Pfeiffer era unha actriz descoñecida daquela e tanto Pacino como De Palma argumentaron contra da súa elección pero Bregman defendeuna. Glenn Close era a opción orixinal para o papel, aínda que tamén se consideraron outras alternativas como Geena Davis, Carrie Fisher, Kelly McGillis, Sharon Stone e Sigourney Weaver.
O Portádego, Rutis, Culleredo
O Portádego é un lugar da parroquia de Rutis no concello coruñés de Culleredo na comarca da Coruña. Tiña 2352 habitantes no ano 2016 segundo datos do INE, dos cales 1128 eran homes e 1255 mulleres. Recibe o seu nome por ser lugar de pago de portádego no camiño entre A Coruña e Betanzos.
OU-536
Obras de acondicionamento
É unha estrada que ultimamente tivo melloras de seguridade viaria e sinalización vertical ata a vila de Xunqueira de Espadanedo desde Ourense. O seu trazado é aínda moi sinuoso en numerosos treitos, como o que discorre desde Xunqueira de Espadanedo ata As Casetas do Rodicio (Maceda).
Pankus
A familia hitita reúne no palacio persoas próximas ao rei, con funcións administrativas e militares. Xunto aos guerreiros ao seu mando, estas persoas conforman a asemblea do pankus, onde se representa a comunidade hitita.
Loureiro, Dúas Igrexas, Forcarei
Loureiro é un lugar da parroquia de Dúas Igrexas, no concello pontevedrés de Forcarei. Segundo o IGE do 2008 tiña 127 habitantes deles 57 homes e 71 eran mulleres, o que supón que diminuíu a poboación desde 2007. É o terceiro núcleo de poboación en importancia do concello de Forcarei, por detrás de Soutelo de Montes (454 hab.) e Forcarei (402 hab.)
Historia de Cartaxena
miniatura|220px|Hispania bizantina. miniatura|220px|Localización de Cartaxena.
Carthago Spartaria, capital de Spania
Así e todo, este comentario se cadra pecou de esaxerado, xa que en 675, Munulo, bispo de Cartaxena, aparece asinando unha das actas dos concilios de Toledo, o que demostra que nese momento había un bispo co seu sede na cidade.
Cartaxena árabe
Durante a dominación árabe, Cartaxena experimentou unha certa recuperación e contou cunha mesquita e unha alcazaba fortificada sobre o actual cerro da Concepción.
Idade contemporánea
No século XIX o acontecemento mais importante é a revolución cantonal que comezou o 12 de xullo de 1873, na que a cidade se ergueu contra o goberno central en defensa das teses federalistas. O alzamento de Cartaxena tivo grande relevancia pola importancia militar da cidade, que resistiu até que en xaneiro de 1874 as tropas do xeneral López Domínguez entraron na cidade. Durante o asedio mesmo se cuñou moeda. Durante a guerra civil española de 1936-1939 Cartaxena foi a única base naval que ficou baixo control da República, e a última cidade en caer en mans dos sublevados, o 31 de marzo de 1939. Actualmente Cartaxena forma parte da comunidade autónoma da Rexión de Murcia, e é sede da Asemblea Rexional.
Maleficent: Mistress of Evil
Maleficent: Mistress of Evil é un filme estadounidense de 2019 producido por Walt Disney Pictures, dirixido por Joachim Rønning e escrito por Linda Woolverton, Micah Fitzerman-Blue e Noah Harpster. É a secuela do filme de 2014 Maleficent, e está protagonizado por Angelina Jolie, que retoma o papel principal. Elle Fanning, Sam Riley, Imelda Staunton, Juno Temple e Lesley Manville tamén retoman os seus papeis respecto do filme anterior, con Harris Dickinson substituíndo a Brenton Thwaites e con Chiwetel Ejiofor, Ed Skrein e Michelle Pfeiffer uníndose ao elenco.
Thema de Anatolia
Xeografía e administración
Segundo os xeógrafos árabes Qudama ibn Ja'far e Ibn al-Faqīh, o Thema Anatólico, "a maior das provincias dos romanos", tiña 15000 soldados e 34 fortalezas no século IX. O thema e o seu gobernador e estratego, mencionados por primeira vez en 690, ocupaban o lugar máis alto da xerarquía entre os themas e os seus gobernadores. O estratego dos Anatólicos era un dos poucos cargos que estaban especialmente prohibidos aos eunucos da corte imperial. Os detentores do cargo recibían un salario anual de 40 libras de ouro e eran detentores dos títulos de antípato e protoespatario, os máis elevados entre os patricios. Alén diso, foron os únicos que foron nomeados monoestratego (literalmente: "único xeneral"), ou sexa, comandante supremo de todos os themas asiáticos.
Lingua abón
Distribución xeográfica
Fálase nunha única vila, Abong, na rexión de Sardauna do Estado de Taraba.
Subxéneros da ciencia ficción
Habitualmente, as historias de ciencia ficción mesturan varios xéneros, tendo historias de terror, suspenso, aventuras, románticas e pseudohistóricas.
Achegas da ciencia ficción á ciencia
Outros conceptos, aínda que creados por eminentes científicos, foron profusamente desenvolvidos pola ciencia ficción antes ata de ser tidos en conta pola ciencia. Son exemplos diso a utilización de antimateria, os buracos de verme ou a nanotecnoloxía.
Heinrich Barth
Traxectoria
A historia desa viaxe - que o levou a cruzar o Sáhara ata chegar ao lago Chad e Bagirmi e ir logo cara a Timbuktu polo oeste e o Camerún polo sur- con valiosos estudos sobre topografía, historia e costumes dos países que visitou apareceu simultaneamente en inglés e alemán co título inglés de Travels and Discoveries in North and Central Africa (1857-1858, 5 vols.), considerado o mellor traballo na súa clase ata a aparición das Bibliographies de Darwin.
Muralla de Hadrián
A UNESCO declarouna Patrimonio da Humanidade en 1987. A "English Heritage", unha organización gobernamental a cargo do contorno histórico de Inglaterra, descríbeo como "o monumento máis importante construído polos romanos en Gran Bretaña".
Ray Stevenson
George Raymond "Ray" Stevenson nado en Lisburn o 25 de maio de 1964 e finado en Lacco Ameno (Italia) o 21 de maio de 2023, foi un actor de Irlanda do Norte.
Santiago Rugby Club
Traxectoria
Dende a súa fundación, o Santiago Rugby Club non participou en competicións oficiais até a tempada 2010-11, ano no que debutou na liga galega de rugby, na que acadou o subcampionato no torneo entre 7 equipos, aínda co nome Gallaecius RC. Ese ano non disputou a Copa Xunta, pero si a primeira edición do Circuíto galego de Sevens, rematando o torneo na 6ª posición entre 12 participantes.
Na tempada 2011-12, co novo nome, repetiu a súa participación na Liga Galega, competindo fronte a outros 11 conxuntos, rematando na oitava posición. Na tempada 2012-13 a liga contou con dúas divisións, e o Santiago Rugby Club quedou encadrado no grupo de segunda división. O resultado da tempada foi un quinto posto entre sete equipos. Na tempada 2013-14 competiu novamente na segunda división galega, rematando no último posto.
Rugby en Compostela
miniatura|España vs Portugal en San Lázaro. miniatura|Gallaecius vs [[Muralla Rugby Club|Muralla no campo de Nemenzo.]] miniatura|Campo de rugby da USC ("A Lixa") co terreo sintético instalado en 2018. En 2016 púxose en marcha a marca "Rugby en Compostela" baixo a que conflúen tres asociacións adicadas á práctica e difusión do rugby na comarca compostelá: o Santiago Rugby Club, a Asociación Valentes-Club Deportivo Lobos e o CDU Rugby Santiago Veteranos, que se reparten de común acordo as actividades segundo corresponda a:
Terreo de xogo
As obras de reforma do campo de rugby da USC (popularmente "A Lixa" pola súa superficie abrasiva de area) comezaron en 2017 e a previsión é que sexa o terreo de xogo definitivo do club unha vez conte cun novo pavimento de herba artificial regulamentaria, un sistema de rego automático, proteccións perimetrais, iluminación artificial e unha parte da bancada cuberta. Este recinto inaugurado o 28 de xullo de 1981 polo reitor da USC José María Suárez Núñez, cun encontro que enfrontou a dous equipos representativos de Santiago e A Coruña (14-4) era o fogar do histórico CDU Santiago durante os anos 80s, 90s e 00s até a súa desaparición. No seu día a obra de construción custou máis de 30 millóns de pesetas, en tanto que a reforma iniciada en 2017 e rematada en 2018 tivo un orzamento de 550.000 euros.
Uniforme
Na tempada 2016/17 recuperou o amarelo como cor da camisola mantendo os pantalóns negros, recordando a uniformidade clásica do antigo Club Deportivo Universitario.
Escalvianos
miniatura|dereita|Os Escalvianos no contexto das outras tribos bálticas, polo 1200. Os bálticos orientais amósanse nunha tonalidade marrón mentres que os bálticos occidentais amósanse en tonalidade verde.  As fronteiras son aproximadas, orientativas.
Segundo as escavacións arqueolóxicas, crese que os escalovianos estiveron relacionados con outros pobos bálticos coma os curonianos e moito máis distantes dos bálticos orientais coma os letóns e lituanos.
Xoán Bosco
Fundación da Orde Salesiana
En 1859, Xoán Bosco e 22 colaboradores formaron unha congregación relixiosa inspirada na espiritualidade de San Francisco de Sales (de aí o nome de salesianos) e comprometida cos desfavorecidos e a educación da infancia marxinal. Un grupo de mulleres que cooperaban na formación de nenas fundou a congregación paralela de Fillas de María Auxiliadora no ano 1872 dirixida por María Dominga Mazzarello.
Rexión de Auckland
A Rexión de Auckland é unha das dezaseis rexións que conforman Nova Zelandia e debe o seu nome á cidade de Auckland, a cidade máis poboada da rexión e situada no centro xeográfico. É a rexión máis habitada e o motor económico do país.
Heiðrún
Heidrun
Rexión de Auckland
Cidades
A cidade de Auckland cobre a maior parte do istmo. Alén de Waitemata, desde Auckland City atópase a cidade de North Shore. Ao oeste de Auckland está Waitakere, baixo os outeiros orientais de Waitakere Ranges. Finalmente, a cidade de Manukau esténdese ao sur de Auckland, preto da beira leste do porto que comparte o seu nome. O Aeroporto Internacional de Auckland está situado na cidade de Manukau.
Lingua abrón
Escrita e usos sociais
En 1962 tradúcese a Biblia e dende 1975 apareceron diversas obras didácticas para a aprendizaxe do abrón. En 1999 creouse a organización Sannbefa, coa pretensión de promover as linguas tradicionais de Costa do Marfil, especialmente o abrón, puxo en marcha catro centros de alfabetización para adultos en abrón e publicou diversos manuais didácticos e culturais en abrón (Guide d'orthographe abron (1999), Je veux apprendre la langue abron (2000) para facer fronte á perda lingüística en favor do francés nas vilas abrón de Costa do Marfil.
As Rapadas, Coiro, A Laracha
As Rapadas é un lugar da parroquia de Coiro no concello coruñés da Laracha na comarca de Bergantiños. Non tiña habitantes no ano 2009 segundo datos do Instituto Nacional de Estadística.
Lingua bankon
Escrita e usos sociais
En 1996 Gratien Atindogbe editou o primeiro estudo sobre a lingua, Esquisse phonologique du bankon (dialecte lombé). Con 1 300 falantes, o lombe é considerado unha variedade do bankon, co cal comparte un 83% de intelixibilidade mutua. Hai dúas emisións semanais radiofónicas semanais e existe un grupo musical tradicional bankon en Douala. A educación formal é en francés, case todos os bankon maiores de 13 anos poden falar en duala, lingua veciña amplamente empregada nos servizos relixiosos, o francés emprégase para o trato coa administración e nos actos oficiais, o pidgin camerunés (de base inglesa) úsase cos estranxeiros.
Jeep
Jeep é unha marca de automóbiles estadounidense que pertence a Chrysler Group LLC, unha filial consolidada da multinacional italiana fabricante de automóbiles Fiat. A antiga Chrysler Corporation adquiriu a marca Jeep, xunto co resto dos activos do seu dono American Motors, en 1987. A liña de vehículos de Jeep consiste unicamente en Vehículo deportivo utilitario e todo terreo, tamén incluíu camionetas no pasado. Desde 2021 é unha filial de Stellantis.
Pequenos coches de recoñecemento
Cando se fixo evidente que os Estados Unidos finalmente ían participar na guerra en Europa, o Exército dos EE.UU. en contacto con 135 empresas pediu prototipos dun vehículo cas especificacións seguintes: peso máximo de 594´20 kg, tracción nas catro rodas, unha distancia entre eixes inferior a 2.032 mm, e unha distancia entre rodas menor que 1.193 mm; a distancia mínima ao chan debía ser de 158 mm e debería ser o suficientemente capaz como para transportar 274´42 kg de peso e sen requentar o motor ao marchar a baixas velocidades.
A marca Jeep
A marca pasou por moitos propietarios, partindo de Willys, que produciu o primeiro Jeep civil (CJ) en 1945 e que foi o primeiro ao que concedéronlle a marca en 1950. Willys foi vendido a Kaiser Motors en 1953, que se converteu en Kaiser-Jeep en 1963. American Motors Corporation (AMC) comprou Jeep en 1970. Os vehículos complementaron o negocio de automóbiles de pasaxeiros de AMC compartindo compoñentes, as melloras de volumes, así como a capitalización dos mercados internacionais e gobernamentais de Jeep.
Modelos ZJ, WJ, e WK
(Jeep Grand Cherokee) miniatura|right|ZJ segunda xeración miniatura|right|Modelo ZJ Laredo de 1994
Carmen Arias
Traxectoria
Logo da guerra civil española estivo dous anos como axudante da súa mestra nas clases prácticas de debuxo no IES Eusebio da Guarda. Na primavera de 1942 ambas as dúas decidiron realizar en Madrid o exame de ingreso en Belas Artes, se ben Carmen Arias non puido porque o seu pai só lle permitiu realizar estes estudos por libre.
Software de código aberto
Os programas de código aberto gardan semellanza nalgúns aspectos co software libre, e constitúen a base dun movemento, o movemento de software de código aberto.
Simone Simon
Simone Thérèse Fernande Simon, nada en Béthune (Marsella) o 23 de abril de 1910 e finada en París o 22 de febreiro de 2005, foi unha actriz francesa.
Weezer (White Album)
Weezer (tamén coñecido como The White Album) é o décimo álbum da banda estadounidense de rock alternativo Weezer, publicado o 1 de abril de 2016. O disco é o seu cuarto traballo autotitulado e o seu primeiro álbum producido por Jake Sinclair. Tamén é o seu primeiro disco editado a través de Crush Management e distribuído por Atlantic Records.
Banana acuática
Os diferentes modelos desta embarcación poden acomodar entre 3 e 10 pasaxeiros sentados nun tubo grande, central, mentres descansan os seus pés en dous tubos laterais que estabilizan o barco. O tubo central xeralmente é amarelo e ten forma de banana, de aí o seu nome. Algúns modelos teñen dous tubos centrais.
Lingua aguacateca
O aguacateco (awakateko) é unha lingua maia de Guatemala.
Museo Monetario Cantonal de Lausana
Coleccións
Logo do seu establecemento no Palais de Rumine, o museo ten uns fondos de arredor de 100.000 pezas e presenta unha exposición permanente acerca da historia da moeda. As súas coleccións abranguen as moedas, as medallas, as fichas, os ponderais e os selos do bispado de Lausana, do cantón de Vaud e, máis amplamente de toda Suíza e dos países da súa contorna.
A institución dispón tamén dunha biblioteca especializada en numismática con arredor de 20.000 volumes.
Siarhiej Hajek
Traxectoria
En agosto de 1967 Hajek uniuse á Congregación dos Padres Marianos. Entre 1967 e 1974 estudou na Universidade Católica de Lublin. A finais da década dos sesenta, comezou a participar en actividades do clero belaruso no exilio. Tivo contacto co centro cultural e relixioso belaruso en Londres, incluíndo co bispo Časlaŭ Sipovič e co sacerdote Robert Tamushanski. En 1973 foi ordenado sacerdote e exerceu durante varios anos na parroquia de Głuchołazy.
Pilar Punzano
Traxectoria
Ó ano seguinte rodaría París Tombuctú (1999) ás ordes de Luis García Berlanga e en 2000 participou nas curtametraxes Dos niños solos e Soirée e na película Cascabel, de Daniel Cebrián.
En 2003 incorpórase cun papel fixo á serie El Comisario, onde interpretou a Ángela, personaxe que morría no último episodio no que intervén Pilar. Ese ano participou así mesmo nas películas The Pink House, de Tessa Blake e Ian Williams e Una cita con Flamingos.
Comité Olímpico Ruso
Xogos Olímpicos de 2020
O 22 de abril de 2021, o COI aprobou a substitución do himno ruso, despois de que unha elección anterior da canción popular rusa "Katyusha" fose rexeitada pola súa deriva belicista. Utilizouse un fragmento do Concerto para piano nº 1 de Petr Ilich Chaikovskii.
Argonauta argo
Argonauta argo, coñecida vulgarmente como argonauta, é unha especie de molusco cefalópodo peláxico da suborde dos incirrinos, unha das dúas en que se divide a orde dos octópodos, e familia dos argonáutidos, do seu único xénero vivente, Argonauta Linnaeus, 1758.
Almeida Garrett
Traxectoria
Fillo segundo do selador-mor da Alfándega do Porto, acompañou a familia cando esta se refuxiou nos Azores, onde tiña propiedades, fuxindo da segunda invasión francesa, realizada polo exército comandado polo mariscal Soult que entrando en Portugal por Chaves se dirixiu para o Porto, ocupándoo.
Regresa a Portugal en principios de 1835, regresando ao seu posto en maio. Estaba en París, en tratamento, cando foi substituído sen aviso previo na embaixada belga. Nomeado embaixador na Dinamarca, é cesado antes mesmo de abandonar a Bélxica.
Por decreto do Rei D. Pedro V de Portugal, datado de 25 de xuño de 1851, Garrett é feito Vizconde de Almeida Garrett, en vida (tendo o título que ser posteriormente renovado por 2 veces). En 1852 colle, por poucos días, a carpeta dos Negocios Estranxeiros en goberno presidido polo Duque de Saldanha.
Falece a 9 de decembro de 1854, vítima dun cancro de orixe hepática, na súa casa situada na actual Rúa Saraiva de Carvalho, en Campo de Ourique, Lisboa. Foi sepultado no Cemiterio dos Praceres, en Lisboa, sendo trasladado a 3 de maio de 1903[8] para o Mosteiro dos Jerónimos. Os seus restos mortais foron posteriormente trasladados para o Panteão Nacional da Igrexa de Santa Engrácia aquando do termo deste edificio. A cerimonia foi en homenaxe a el e a outras ilustres figuras portuguesas, entre os días 1 e 5 de decembro de 1966.
A obra literaria
É autor dunha vasta produción fragmentaria, de natureza literaria, ensaística e xornalística (en particular no dominio da crónica política, cultural e mundana), ben como diversos discursos e textos de circunstancias.
Viagens na Minha Terra
O libro é o punto de arranque da moderna prosa literaria portuguesa: pola mestura de estilos e de xéneros, polo cruzamento dunha linguaxe clásica, popular, xornalística e dramática. Resaltan a vivacidade de expresións e imaxes e o ton oralizante do narrador. Almeida Garrett liberou o discurso da pesada tradición clásica, anticipando o mellor que a este nivel había de realizar Eça de Queirós. Mais a obra vale tamén pola análise da situación política e social do país e pola simboloxía que Frei Dinis e Carlos representan: no primeiro é visíbel o que aínda restaba de positivo e negativo do Portugal vello, absolutista; o segundo representa, até certo punto, o espírito renovador e liberal. No entanto, o fracaso de Carlos é en gran parte o fracaso do país que acababa de saír da guerra civil entre miguelistas e liberais e que daba os primeiros pasos dunha vivencia social e política en moldes modernos.
Cinema e TV
Ademais inspirados na súa obra:
Simen Agdestein
Traxectoria
Combinou a práctica do xadrez co fútbol profesional. A principios da década de 1990 unha lesión no xeonllo puxo fin á súa actividade futbolística. En 1999, Agdestein volveu á competición internacional de xadrez, gañando o tornedo da Illa de Man en 2003. En 2013 logrou dúas vitorias ao gañar o Open Sant Martí en Barcelona e o Memorial Internacional de Oslo Håvard Vederhus.
Profelis
Descrición
O xénero foi descrito en 1827 polo explorador e naturalista ruso Nikolai Severtzov, nun traballo publicado en ''Revue Mag. Zool. Paris'', (2) 10: 386. A especie foi desrita en 1827 polo naturalista neerlandés Coenraad Jacob Temminck, baixo o nome de Felis aurata.
Etimoloxía
O nome científico Profelis está fomado polo elemento do latín científico pro-, derivado da preposición latina prō, 'diante de', e o substantivo latino fēlis, 'gato'. Literalmente 'o primeiro gato', ou 'o antepasado dos gatos'.
Par de bases
Medidas de lonxitude
Cando estamos medindo cadeas illadas (monocatenarias) de ADN ou de ARN en vez de falar de pares de bases a medida faise en nucleótidos ou nt (ou para medidas grandes knt, Mnt, Gnt).
Estabilidade das pontes de hidróxeno nos apareamentos das bases
A formación de pontes de hidróxeno é a interacción química que determina e estabiliza as regras do apareamento entre as bases. A correspondencia xeométrica axeitada entre os grupos doantes dos enlaces de hidróxeno e os aceptores permite que se formen establemente só os pares "correctos" de bases. Un ADN con alto contido GC é máis estable que con alto contido AT, porque se forman máis pontes de hidróxeno, aínda que teñen máis importancia na estabilidade do ADN as interaccións entre as bases amoreadas ca as pontes de hidróxeno entre as bases enfrontadas.
Miguel Ángel Sotuela Vega
Traxectoria
Executivo do Sector Mineiro Galego dende 1982, ocupa a Secretaría de Acción Sindical de UXT en Valdeorras. Vinculado ao PSdeG-PSOE dende 1995, é alcalde de Ribas de Sil dende 1997 cando encabezou unha moción de censura contra o alcalde do PPdeG José Rodríguez Rodríguez co apoio dos dous tenentes de alcalde do PPdeG. Dende 1999 é alcalde sempre con maioría absoluta. É deputado provincial dende 2003.
Asistencia sanitaria transxénero
Terapia de substitución hormonal
O acceso ás terapias de substitución hormonal mellorou a calidade de vida das persoas da comunidade muller-a-home cando se compara con persoas home-a-muller que non teñen acceso á terapia de reposición hormonal. A pesar da mellora na calidade de vida, aínda existen perigos coa terapia de reposición hormonal, en particular coa automedicación. Un exame do uso da automedicación descubriu que as persoas que se automedicaban tiñan máis posibilidades de experimentar efectos adversos para a saúde por condicións preexistentes, como a hipertensión arterial, así como o desenvolvemento máis lento das características sexuais secundarias desexadas.
Saúde mental
Varios estudos mostraron a relación entre o estrés minoritario e a elevada taxa de depresión e outras enfermidades mentais entre homes e mulleres transxénero. A esperanza de experimentar o rexeitamento pode converterse nun factor de estrés importante para os individuos transxénero e os non conformes de xénero. Os problemas de saúde mental entre as persoas trans están relacionados con taxas máis altas de autolesión, consumo de drogas e ideas e intentos suicidas.
Calidón (cidade)
Cando Heracles descendeu ó Hades para capturar a Cérbero, atopou a Meleagro e prometéralle desposar á súa irmá, Deianira. Por iso foi a Calidón a pedir a man de Deianira ó seu pai Eneo, e para conseguila tivo que vencer ó deus fluvial Aqueloo, que obrigara ó pai a concederlle a filla.
Éfeso
Historia
Cando Mitrídates invadiu Xonia foi ben recibido en Éfeso e derrubáronse as estatuas dos romanos. Mitrídates ordenou o masacre xeral dos romanos, e os efesios non respectaron aos que pediron o asilo na cidade e matáronos. Mitrídates visitou a rexión e casou con Monime, a filla de Filópomen de Estratónice de Caria, e designou a este como gobernador a Éfeso.
A cidade baixo o Imperio
Durante o imperio a cidade prosperou. Cando a visitou Estrabón era moi rica e facíase todo tipo de comercio, e toda a rexión ata Capadocia estaba chea de camiños (vías) que facilitaban o intercambio comercial. Di que había un senado dirixido polos epilectos que gobernaba a cidade, senado que fora instituído por Lisímaco. A cidade tiña un grammateus, funcionario común a todas as cidades gregas, e un arconte coidábase do rexistro de títulos.
Paulo e os efesios
Paulo visitou Éfeso. Unha igrexa cristiá estableceuse pronto na cidade. A carta de Paulo aos efesios forma parte do novo testamento. O 22 de xuño do 341 celebrouse na cidade o III Concilio xeral de Éfeso convocado pola Papa Celestino I e impulsado por Cirilo de Alexandría para combater o nestorianismo.
Gran Premio dos Países Baixos de 1980
Resumo da carreira
Jones acelerou desde a segunda fila da grella para liderar ata que entrou en boxes cos faldróns danados. Laffite pronto pasou a Arnoux antes de que ambos foron adiantados por Piquet. A última hora da carreira Arnoux recuperou o segundo lugar. Detrás de Laffite, o segundo Williams FW07B de Carlos Reutemann terminou cuarto por diante de Jean-Pierre Jarier (disputaba o seu Gran Premio número 100) no Tyrrell 010 supervivente, logo de que Derek Daly estrelarase, logo dun fallo dos freos. O mozo novato Alain Prost logrou o último punto debutando no novo McLaren M30.
Lagartóns, A Estrada
Patrimonio
Igrexa de Santo Estevo de Lagartóns, conserva restos románicos: a ventá do testeiro, o arco triunfal e unha porta no muro setentrional. Sobresae o capitel setentrional que amosa un raposo que vén de pillar unha galiña que ten na boca.
Neil Patrick Harris
Neil Patrick Harris, nado o 15 de xuño de 1973 en Albuquerque, Novo México, é un actor, cantante e mago estadounidense.
Financial Times
O xornal fundouse en 1888 como London Financial Guide antes de cambiar o nome un ano despois por Financial Times. Ao principio circulou na área metropolitana de Londres por parte de James Sheridan, que xunto co seu irmán e Horatio Bottomley, buscaba informar sobre os negocios da cidade en contra de Financial News. A competición durante medio século dos dous xornais culminou coa fusión en 1945, liderada por Brendan Bracken, que o converteu nun dos maiores xornais de negocios do mundo. A globalización de finais do século XIX a mediados do século XX facilitou a expansión editorial de FT, engadindo columnas de opinión, informes especiais, caricaturas políticas, cartas dos lectores, críticas de libros, artigos sobre tecnoloxía e artigos sobre política global. O xornal é recoñecible polo seu gran formato e a cor salmón. Ten suplementos de estilo de vida (FT Magazine), unha edición de fin de semana (FT Weekend) e un pequeno cartafol de publicacións sobre industria.
Lingua abujmaria
Escrita
Publicáronse unha gramática e un dicionario, non hai literatura en abujmaria
Angola
Primeiros habitantes
Os bantús eran agricultores e cazadores. A súa expansión, a partir da África Centro-Occidental, efectuouse en grupos menores, que se relocalizaban de acordo coas circunstancias político-económicas e ecolóxicas. Entre os séculos XIV e XVII, establecéronse unha serie de reinos, sendo o principal o Reino do Congo que abrangueu o noroeste da Angola actual e unha franxa adxacente da hoxe República Democrática do Congo, da República do Congo e do Gabón; a súa capital situábase en M'Banza Kongo e o seu apoxeo deuse durante os séculos XIII e XIV. Outro reino importante foi o Reino de Ndongo, constituído naquela época ao sur/sueste do Reino do Congo. No nordés da Angola actual, mais co seu centro no sur da actual República Democrática do Congo, constituíuse, sen contacto cos reinos atrás referidos, o Reino de Lunda, coloca este período no contexto rexional e continental.
Trofeo Teresa Herrera 1968
O Trofeo Teresa Herrera de 1968 foi a 23ª edición do torneo. Celebrouse na Coruña o 6 de xullo de 1968 a partido único. O campión foi o Vitória de Setúbal, que derrotou por 2-1 ao Rapid Viena austríaco, logrando o seu primeiro título.
Samoxiciano
Diferenzas lingüísticas entre o samoxiciano e o lituano estándar
A principal diferenza é entre a conxugación verbal samoxiciana e a lituana estándar.
Historia da ciencia ficción
Antigüidade e Idade Media
Para Lester del Rei a primeira obra de ficción científica coincide co primeiro texto literario conservado: a epopea sumeria de Gilgamesh (II milenio adC). Este poema inclúe un episodio sobre unha inundación que, en certo xeito, lembra a unha obra de ficción científica apocalíptica. Con todo, a epopea de Gilgamesh pódese clasificar probablemente mellor como literatura fantástica, pois hai pouco de ciencia ou de tecnoloxía nela.
Europa
O seguinte grande escritor británico de ficción científica tras H. G. Wells foi John Wyndham (1903-1969). Este autor gustaba de referirse á ficción científica co nome de «fantasía lóxica». Antes da segunda guerra mundial Wyndham escribiu exclusivamente para revistas pulp, pero trala contenda fíxose famoso entre o público en xeral, máis aló da estreita audiencia dos fans da ficción científica. A sona veulle da man das súas novelas O día dos trífidos (1951), O kraken axexa (1953), As crisálidas (1955) e Os coitelos de Midwich (1957)
Estados Unidos
Nos Estados Unidos de Norteamérica o xénero pode remontarnos a Mark Twain e a súa novela Un ianqui na corte do Rei Artur, unha novela que exploraba termos científicos aínda que fosen enmarcados nunha ficción cabaleiresca. Mediante o recurso á «transmigración da alma» e a «transposición de épocas e corpos» o ianqui de Twain é transportado cara atrás no tempo e arrastra consigo todo o coñecemento da tecnoloxía do século XIX. Os resultados son catastróficos, xa que a cabaleiresca aristocracia do Rei Artur vese pervertida polo notable poder de destrución que ofrecen máquinas como as metralladoras, os explosivos e o arame de espiño. Escrita en 1889, Un ianqui parece predicir sucesos que terían lugar 25 anos despois en 1914, cando as vellas ideas cabaleirescas europeas no tocante á arte da guerra acabarían feitas pedazos polas armas e as tácticas da primeira guerra mundial.
A Idade de Prata (1951-1965)
Posiblemente, o que pode considerarse como primeiro título notable da posguerra non foi escrito por un autor habitualmente catalogado como escritor de ciencia ficción e, de feito, o libro nin sequera foi catalogado como tal polo seu editor; pero sen dúbida éo, e deulle ao seu autor fama mundial; referímosnos a 1984 (1948) de George Orwell. Pero a mellor tarxeta de visita do período dos 50 é a súa interminable lista de escritores que foron a columna vertebral do xénero ata case finais de século: Heinlein, Asimov, Clifford D. Simak, Clarke, Poul Anderson, Philip K. Dick, Bradbury, Frank Herbert e moitos outros.
Adrian Dantley
Profesional
Foi elixido no draft de 1976 por Buffalo Braves, na sexta elección da primeira rolda. Nesa a súa primeira tempada entre os grandes, tivo unha media de 20,3 puntos e 7,6 rebotes, o que lle valeu ser nomeado Rookie do Ano. a pesar desas cifras, foi traspasado a Indiana Pacers a seguinte tempada, onde apenas estivo media tempada, recalando en Los Angeles Lakers. Ao ano seguinte, por fin conseguiu algo de estabilidade ao asinar polos Utah Jazz, onde permaneceu por espazo de sete tempadas, facendo en catro delas consecutivas máis de 30 puntos por partido, sendo o máximo anotador da liga en 1981 e 1984. De alí pasou a Detroit Pistons, e posteriormente a Dallas Mavericks, para acabar a súa carreira en Milwaukee Bucks, aos 35 anos, e tras 15 tempadas entre os grandes.
Facultade de Comunicación de Pontevedra
Equipo decanal
O decano da facultade é Xosé Manuel Baamonde Silva, e os vicedecanos son José Pita, Xabier Martínez Rolán e Rosa Ricoy Casas. A secretaria é Silvia García Mirón.
Cultura
A finais de abril, a festa maior do campus de Pontevedra, Santa Kata ou Santa Catabirra, está dedicada á patroa da Facultade de Comunicación, Santa Catarina de Siena. Miles de mozos de toda Galicia participan nesta festa.
Suicidio entre mozos LGBT
Investigadores atoparon que nos Estados Unidos o suicidio entre mozos adolescentes lesbianas, gai, bisexuais, transxénero, e aqueles que non están seguros da súa sexualidade (LGBT) é comparativamente máis alto que entre a poboación xeral, principalmente debido á cultura heterocéntrica e a homofobia institucionalizada, incluíndo o uso da poboación LGBT como unha cuña política no esforzo por paralizar a legalización do matrimonio homosexual. A depresión, o sentimento de soidade, de incomprensión e o uso de drogas entre a poboación LGBT dos Estados Unidos víronse aumentar significativamente trala aprobación de leis nalgúns estados do país que discriminan a homosexuais.
Augusto Carlos Teixeira de Aragão
Augusto Carlos Teixeira de Aragão, nado en Lisboa o 15 de xuño de 1823 e finado na mesma cidade o 29 de abril de 1903, foi un militar, médico, numismático, arqueólogo e historiador portugués. Como oficial do exército portugués, xubilouse co rango de xeneral. Está considerado como un dos pais da numismática en Portugal.
Traxectoria
En 1867, en condición de conservador do gabinete do Palacio da Ajuda, encargouse da organización, a catalogación e a exposición dos fondos do Museo de Antigüidades da Ajuda, constituídos por pezas de gran valor pertencentes ao tesouro da casa real portuguesa, a conventos extinguidos e a particulares, e adquiriu tamén pezas novas. Durante o desempeño destas funcións, encomendóuselle a tarefa de levar parte dos obxectos da colección da casa real á Exposición Universal de París de 1867, onde logrou a medalla de ouro outorgada pola Comisión de Historia do Traballo. Durante o transcurso da exposición tivo a oportunidade de tomar contacto coas personalidades de máis recoñecemento mundial no campo da numismática. Ao mesmo tempo, foi nomeado polo Ministerio da Guerra de Portugal para representar o seu país na Conferencia Internacional das Sociedades de Auxilio a Militares Feridos e Enfermos en Tempo de Guerra que se realizou nesa mesma cidade.
En 1881 desempeñou o cargo de vogal e delegado da comisión organizadora da exposición Special Loan Exhibition of Spanish and Portuguese Ornamental Art, que tivo lugar no museo South Kensington de Londres.
Eleccións municipais en Boiro
miniatura|Casa do concello de Boiro.
Corporacións
Corporacións democráticas en Boiro desde a aprobación da Constitución de 1978.
Subdivisións de Nixeria
Nixeria divídese en 36 estados e un Territorio da Capital Federal, que son subdivididos en 774 Áreas de Goberno Local (LGAs). A cantidade de estados, dos que só había tres na independencia, amosan a historia tumultuosa do país e as dificultades de administrar a entidade polinacional tan heteroxénea.
Revolución galega de 1846
Antecedentes
A confluencia de intereses destes sectores sociais creou un ambiente propicio para a revolta, axiña organizada polas distintas xuntas progresistas presentes en vilas e cidades. A principal delas radicaba na Coruña, presidida polo exalcalde Vicente Alsina, e conspiraba case abertamente desde a casa de Juana de Vega, antiga aia da raíña e viúva do heroe militar Francisco Espoz y Mina. Ao faladoiro da condesa acudían significados simpatizantes da rebelión, oficiais do exército, e os cónsules de Inglaterra e Francia. Coa mediación destes diplomáticos coordinábase o alzamento cos numerosos exiliados do período esparterista.
Primeira fase: Pronunciamento progresista.
2 de abril. 3 de abril. miniatura|Xardín de San Carlos na muralla da Coruña. 4 de abril.
6 de abril.
Represión e memoria
En canto os civís, e segundo as relacións enviadas pola autoridades portuguesas ás españolas, chegaron a Portugal a maior parte das xuntas progresistas de Santiago, Pontevedra e Vigo. Entre eles Pio Rodríguez Terrazo, Antonio Romero Ortíz, Antolín Faraldo, Francisco Añón etcétera. Foron internados en campos de concentración en Peniche. miniatura|Homenaxe aos Mártires de Carral organizado polas [[Irmandades da Fala no 1931.]] En Galicia, regresadas as autoridades aos seus postos, iniciouse a persecución dos progresistas pronunciados. A cantidade de procesados foi tal que non había espazo suficiente nos cárceres, e neles pasaban meses sen que se lles iniciase o proceso xudicial. Diante da situación chegouse a expatriar por barco a algúns dos reos, e varios gobernadores civís comezaron a liberar os prisioneiros que semellaban menos culpábeis. Na universidade, malia a resistencia do profesorado, creouse unha xunta encargada da persecución dos estudantes que se sumaran á revolta.
SDC San Antonio
Historia
o 1 de novembro de 1955, Andoni Santamaría funda a Asociación de Antiguos Alumnos de la Escolanía de San Antonio, Juventud de San Antonio máis tarde.
Lingua abung
Distribución xeográfica
O territorio tradicional abung está no sur de Sumatra, na provincia de Lampung, entre o río Tulang Bawang polo norte, o Océano Índico polo oeste, o estreito de Sunda polo sur e o Mar de Xava polo leste. A maioría viven esparexidos en aldeas de hábitat disperso.
Violencia contra persoas LGBT
A violencia contra as persoas LGBT tamén abarca a violencia cometida por individuos, que poden involucrarse en actos de intimidación, linchamento, asalto, ou acoso escolar homófobo e transfóbico, entre moitos outros. A violencia dirixida a estas persoas adoita ser pola súa sexualidade percibida e non a súa sexualidade real, polo que as persoas heterosexuais tamén poden ser obxectivo de agresións físicas e psicolóxicas que poden chegar ó asasinato. A violencia contra as persoas LGBT está motivada pola homofobia, bifobia ou transfobia, que moitas veces se ve alimentada por prexuízos e costumes relixiosas e culturais. A CIDH destaca no seu informe que estes adoitan demostrar altos niveis de asañamento e crueldade. Por exemplo, en varios casos documentados pola CIDH, os corpos sen vida de persoas LGBT demostran que foron torturados, os seus xenitais mutilados, os seus corpos desmembrados e marcados con símbolos que denotan altos niveis de prexuízo.
Queensland Reds
Xogadores
Estes son os xogadores que compoñen actualmente o equipo dos Reds:
Shimotsuma
O concello de Shimotsuma limita cos concellos de Yachiyo, de Jōsō, de Tsukuba e de Chikusei.
A Escaravelleira, Vide, As Neves
A Escaravelleira é un lugar da parroquia de Vide, no concello pontevedrés das Neves. Segundo os datos do Instituto Galego de Estatística do ano 2008 ten 10 habitantes (4 homes e 6 mulleres).
Banda de música de Lamela
A Banda de música de Lamela foi unha agrupación musical fundada no ano 1863, na parroquia de Lamela, no concello de Silleda.
Jesús Garrote Nogueira
Traxectoria
Camareiro marítimo e militante do movemento obreiro dende 1898, foi encarcerado en varias ocasións. Foi fundador da Federación Juvenil Socialista en 1903. Militou no PSOE como membro da corrente terceirista. Foi elixido presidente da sociedade de xastres de Vigo afecta á UGT en maio de 1915. Logo da escisión do PSOE, traballo na organización do PCE en Galicia. Dende 1924 foi secretario de organización e secretario político do raio comunista de Vigo. Participou no pleno do PCE de Pamplona en 1929. Formou parte da candidatura comunista ás eleccións a Cortes Constituíntes de 1931 pola provincia da Coruña encabezada por José Silva Martínez. Veciño de Vigo. Volveu ser candidato comunista nas eleccións a Cortes de 1933 pola provincia de Pontevedra. Participou en mitins da campaña pro-estatuto na Estrada en xuño de 1936. Logo do golpe de Estado do 18 de xullo de 1936 estivo agochado, pero foi detido o 22 de setembro. Esa mesma noite foi paseado nas Santinas (Nigrán), no km.48 hm.8 da estrada Pontevedra-Camposancos.
Gran Premio de Italia de 1991
O Gran Premio de Italia de 1991 (oficialmente Coca-Cola 62° Gran Premio d'Italia ) foi unha carreira de Fórmula 1 que se disputou o 8 de setembro de 1991 en Monza. Foi a duodécima carreira da tempada de Fórmula Un de.
Anambra
Anambra é un dos estados da República Federal de Nixeria. Ten unha superficie de 4.844 quilómetros cadrados. A poboación no 2007 era de 4 887 379 persoas, o que daba unha densidade de poboación de 1.009 habitantes por cada quilómetro cadrado. Foi creado a 3 de febreiro de 1976 a partir do antigo estado Centro Oriental. A capital era entón a cidade de Enugu. O 27 de agosto de 1991 naceu o estado de Enugu, pasando a capital e sede do goberno, de Anambra, para a cidade de Awka.
Santa Cruz de Tenerife
Historia
Entre 1833 e 1927 Santa Cruz de Tenerife foi a única capital de iure das Canarias (así sendo a única cidade canaria que mantivo o título oficialmente) ata máis tarde, en 1927, un decreto que establece a compartición de capital o arquipélago de Las Palmas de Gran Canaria, que é como segue ata hoxe. Desde entón, a capital do arquipélago das Canarias é compartida por dúas cidades. É a sede do parlamento das Illas Canarias, o Tribunal de Contas das Canarias e da presidencia do Goberno das Canarias, esta alternancia de períodos lexislativos.
Estado de São Paulo
Xeografía
As súas cidades máis poboadas son São Paulo, Campinas, Guarulhos, São Bernardo do Campo, Santo André, Osasco, São José dos Campos, Sorocaba, Ribeirão Preto, Santos, Diadema e Jundiaí.
Turismo
O estado posúe tamén locais turísticos e boa infraestrutura para recibir visitantes, inda que non sexan tan famosos en todo o mundo coma o Río de Xaneiro: cidades de praia (São Sebastião, Ubatuba, Bertioga, Santos, Sao Vicente, Peruíbe), cidade de montaña (Campos do Jordão), estancias de augas minerais (como Serra Negra, Águas de São Pedro, Águas de Lindóia, Lindóia) e outras. A propia cidade de São Paulo recibe turistas, ata mesmo doutros estados, que visitan o comercio especializado da capital, as exposicións nos seus museos, ou os eventos periódicos, como a competición de Fórmula 1 (Grande Premio do Brasil) que ocorre todos os anos no Autódromo de Interlagos.
Up the Bracket
Listaxe de cancións
Todos os temas compostos por Pete Doherty e Carl Barât.
RMS Mauretania
Historia
Navegou por primeira vez o 16 de novembro de 1907. Naquel momento, xunto co Lusitania, eran os barcos de pasaxeiros máis grandes, luxosos e rápidos do mundo. O seu deseño marcou tendencias e serviu máis tarde para inspirar os enxeñeiros navais en superalo nos seus proxectos para navieiras competidoras. O seu sistema de propulsión, a turbina de vapor, foi un invento revolucionario posto en funcionamento na tecnoloxía dos transatlánticos.
O Mauretania converteuse no favorito dos pasaxeiros a causa do seu luxo, velocidade e seguridade que o navío proporcionaba.
Durante a primeira guerra mundial foi requisado polo almirantado británico e serviu como transporte militar e buque hospital.
Gañou a prezada Banda Azul en 1920 no sentido Oeste; séndolle arrebatada polo SS Bremen en 1929.
Julius Friedländer
Traxectoria
Friedländer finou en 1884 e foi soterrado no cemiterio St. Marien und St. Nikolai, no Barrio berlinés de Prenzlauer Berg.
A Gandra, Vide, As Neves
A Gandra é un lugar da parroquia de Vide, no concello pontevedrés das Neves. Segundo os datos do Instituto Galego de Estatística do ano 2008 ten 17 habitantes (9 homes e 8 mulleres).
Tramontana
A tramontana (do latín: transmontanus-i, "máis aló das montañas", en catalán: tramuntana) é un vento forte e frío do norte, de orixe polar, que usa o Macizo Central francés e os Pireneos como zona de aceleración. É moi habitual na rexión francesa do Rosellón, na comarca catalá do Empordán e na illa de Menorca. Ten acadado refachos de máis de 200 km/h.
Enemy (filme de 2013)
Enemy é un filme psicolóxico de 2013 dirixido por Denis Villeneuve, producido por M. A. Faura e Niv Fichman e escrito por Javier Gullón. Está vagamente baseado na novela de José Saramago O Homem Duplicado. Está protagonizado por Jake Gyllenhaal, que fai o papel de dous homes que son idénticos fisicamente, mais con diferente personalidade. Mélanie Laurent, Sarah Gadon e Isabella Rossellini interpretan os papeis secundarios. Trátase dunha coprodución internacional entre compañías de España e o Canadá.
Le Havre
Xeografía
thumb |550px|center |A praia de Le Havre e unha parte da cidade reconstruída.
John Garcia
John Garcia, nado en San Manuel (Arizona) o 4 de setembro de 1970, é un cantante estadounidense que foi membro de Slo Burn, Unida e Kyuss, banda que destacou a principios dos 90. Actualmente é o vocalista de Hermano. A súa voz fíxose sinónimo do fenómeno desert rock e en parte é visto como a voz do stoner rock.
Nova Ámsterdan
A herdanza e o recoñecemento
O 20 de maio de 1924, con ocasión do tricentenario da fundación de Nova York, un monumento conmemorativo foi erixido en honra dos colonos valóns, en Battery Park, no extremo meridional de Manhattan. Unha moeda de prata de 50 centavos, así como selos de correos de 1, 2 e 5 centavos emitíronse para conmemorar a chegada dos colonos valóns e flamengos.
Antonio Alfageme del Busto
Antonio Alfageme del Busto, nado en Vigo en 1917 e finado na mesma cidade o 20 de abril de 1974, foi un empresario galego.
Estación de Medina del Campo
A estación
A fachada principal está decorada con tres arcos peraltados con xenerosas claves e pilastras corintias. Un frontón curvo co escudo de armas da cidade completa a parte ornamental.
Media Distancia
Actualizados a 10 de xuño de 2016.
New South Wales Waratahs
Os New South Wales Waratahs son un equipo profesional de rugby que compite no torneo Super Rugby do Hemisferio Sur representando ó estado de Nova Gales do Sur, en Australia, e que ten a súa sede na cidade de Sydney.
Traxectoria
A traxectoria dos Waratahs no torneo Super Rugby ten sido moi regular, acadando 6 veces o dereito a loitar nos playoffs polo título. En 2005 e 2008 chegou á final do campionato, caendo nas dúas ocasións fronte ós Crusaders. Na tempada 2014, os Waratahs gañaron o campionato ao vencer na final aos Crusaders. 300px|miniatura|dereita|[[Sydney Football Stadium, fogar dos Waratahs.]]